|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 28.augustā** |  **Nr. GND/2025/** |
|  |  **(protokols Nr. ;.p.)** |

**Par dzīvokļa īpašuma Viestura iela 35 - 6, Gulbenē, Gulbenes novadā,**

**nosacītās cenas apstiprināšanu**

Gulbenes novada pašvaldības dome 2024.gada 27.decembrī pieņēma lēmumu Nr. GND/2024/756 “Par Gulbenes pilsētas dzīvokļa īpašuma Viestura iela 35 - 6 atsavināšanu” (protokols Nr. 22; 6.p.), ar kuru nolēma nodot atsavināšanai Gulbenes novada pašvaldībai piederošo dzīvokļa īpašumu Viestura iela 35 - 6, Gulbenē, Gulbenes novadā, kadastra numurs 5001 900 2740, kas sastāv no divu istabu dzīvokļa ar platību 46,4  kv.m. (telpu grupas kadastra apzīmējums 50010090278001006), pie tā piederošām kopīpašuma 466/2723 domājamajām daļām no dzīvojamās mājas (būves kadastra apzīmējums 50010090278001), 466/2723 domājamajām daļām no šķūņa (būves kadastra apzīmējums 50010090278002), un 466/2723 domājamajām daļām no zemes ar kadastra apzīmējumu 50010090278 (turpmāk – Dzīvokļa īpašums), par brīvu cenu **[…]**, un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

Atbilstoši sertificēta vērtētāja – sabiedrības ar ierobežotu atbildību “Vindeks”, reģistrācijas Nr. 40003562948, juridiskā adrese: Pļavniekkalna iela 69, Katlakalns, Ķekavas pagasts, Ķekavas novads, LV-2111, sagatavotajai atskaitei (saņemta 2025.gada 16.jūlijā un reģistrēta ar Nr. GND/4.18/25/2480-S) par dzīvokļa īpašuma tirgus vērtību, saskaņā ar 2025.gada 27.jūnija vērtēšanas atskaiti, objekta tirgus vērtība ir 1100 EUR (viens tūkstotis viens simts *euro*).

Pie dzīvokļa īpašuma Viestura iela 35 - 6, Gulbenē, Gulbenes novadā ar kadastra numuru 5001 900 2740 piederošā telpu grupa ar kadastra apzīmējumu 50010090278001006 irdaļa no reģiona nozīmes arhitektūras pieminekļa “Gulbenes dzelzceļa ierēdņu kolonijas ēkas (6)” ar valsts aizsardzības Nr. 4995 (<https://mantojums.lv/cultural-objects/4995>). Likuma “Par kultūras pieminekļu aizsardzību” 8.panta trešā daļa nosaka, ka valsts un reģiona nozīmes kultūras pieminekli var atsavināt, ja par šādu nodomu īpašnieks ir paziņojis Nacionālajai kultūras mantojuma pārvaldei, bet attiecībā uz vietējās nozīmes kultūras pieminekli - pašvaldībai un ja nākamais tā īpašnieks ir iepazinies ar norādījumiem par šā kultūras pieminekļa izmantošanu un saglabāšanu. 2025.gada 5.augusta vēstulē Nr. GND/4.18/25/2226 Gulbenes novada pašvaldība ir informējusi Nacionālo kultūras mantojuma pārvaldi par nodomu atsavināt Gulbenes novada pašvaldībai piederošo dzīvokļa īpašumu.

Publiskas personas mantas atsavināšanas likuma 37.panta pirmās daļas 4.punktā noteikts, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu. Savukārt, šā panta piektajā daļā noteikts, ka, ja nekustamo īpašumu pārdod par brīvu cenu šā likuma 4.panta ceturtajā daļā minētajām personām, institūcija, kas organizē nekustamā īpašuma atsavināšanu ([9.pants](http://likumi.lv/doc.php?id=68490#p9)), nosūta tām atsavināšanas paziņojumu.

Saskaņā ar Pašvaldību likuma 10.panta pirmās daļas 16.punktu noteikts, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punktā noteikts, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā Gulbenes novada pašvaldības īpašuma novērtēšanas un izsoļu komisijas 2025.gada 1.augusta sēdes lēmumu “Par dzīvokļa īpašuma Viestura iela 35 - 6, Gulbenē, Gulbenes novadā, nosacītās cenas apstiprināšanu”, protokols Nr. GND/2.7.2/25/17 (4.§), pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 37.panta pirmās daļas 4.punktu un piekto daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldībai piederošā dzīvokļa īpašuma Viestura iela 35 - 6, Gulbenē, Gulbenes novadā, kadastra numurs 5001 900 2740, kas sastāv no divu istabu dzīvokļa ar platību 46,4  kv.m. (telpu grupas kadastra apzīmējums 50010090278001006), pie tā piederošām kopīpašuma 466/2723 domājamajām daļām no dzīvojamās mājas (būves kadastra apzīmējums 50010090278001), 466/2723 domājamajām daļām no šķūņa (būves kadastra apzīmējums 50010090278002), un 466/2723 domājamajām daļām no zemes ar kadastra apzīmējumu 50010090278, nosacīto cenu 1100 EUR (viens tūkstotis viens simts *euro*).
2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā dzīvokļa īpašuma atsavināšanu.
3. Lēmuma izpildes kontroli veikt Gulbenes novada pašvaldības izpilddirektoram.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam — rakstveidā, mutvārdos vai citādi — , neietekmē tā stāšanos spēkā.

Gulbenes novada pašvaldība domes priekšsēdētājs N. Mazūrs